Moa

Da **Moa** (dt. *Main*) is mit 527&nbsp;km da lengste rechte Nemfluss vom Rhein und da lengste Fluss, wo af seina gsamtn Leng innahoib vo Deitschland valafft.

Da Moa fliaßt vo Ostn af Westn, wo fia Middleiropa recht ungwehnli is. Ea fiaht duachs frängnggische Middlgebiag, duach historische Kloastädt, duach Wiazburg und duachs fränggische Weinbaugebiet. Zwischn Mainz und Wiesbodn fliaßt a in an Rhein. Davoa valafft a no duach de Innenstod vo Frangfuat am Moa.

## Datn

Da Moa lafft duach de Bundeslända Bayern und Hessn. Im Bereich vo da Stod Wertheim buidt a af rund 25&nbsp;Kilometa Leng de Grenz zwischn Bayern und Bodn-Wiattmbeag. Er mindt ban Wiesbodna Stodtei Mainz-Kostheim in an Rhein. Rechnat ma de Regnitz mid da Pegnitz ois Quejfluss, griagt ma a Gsomtleng vo 567&nbsp;km Fliaßstreckn.

## Nam

Da Nam Moa is vom indogermanischn Woatstomm *mein-/*moin-/*min- obgloadd, vawondt mid idg. *meu- "feicht, netzn, unreine Flissigkeit; woschn". De Kejtn hom an Fluss *Moin* oda *Mogin* gnennt. Wia de Rema im 1. Joahundad v.&nbsp;Kr. in des Gebiet kema san, hom's den Nam in *Moenus*, latinisiad so z.&nbsp;B. bei Plinius (*naturalis historia*) oda Tacitus (*Germania*). Im Middloita is da Fluss moastns ois *Moyn* oda *Moyne* iwaliefat. Da Nam *Meyn* is zan easchtn Moi im 14. Joarhundad afdaucht.

In de Mundoartn, de wo entlong vom Moa gredd wean, hoaßt a:

* *Maa* in Obafranggn und Middlfranggn
* *Mee* in Untafranggn,
* *Maa* (lokaj teis nasalisiad, teis vadumpft) am Boarischa Untamoa (*Bayerischer Untermain*)
* *Mää* in da Aschaffaburga Gengd,
* *Maa* (nasalisiad) in da Gegnd um Frangfuat am Moa.

## Nemfliss

De lengstn Nemfliss vom Moa san de Fränggische Saale (rechts, 125&nbsp;km), de Tauba (links, 114&nbsp;km), de Nidda (rechts, 90&nbsp;km), de Kinzig (rechts, 86&nbsp;km) und de Regnitz (links, 59&nbsp;km).

Zamm mid iahm Quejfluss Pegnitz is de Regnitz olladings 162&nbsp;km long und domit da lengste Nemfluss. Aussadem fiaht de Regnitz an da Mindung deitlich meah Wossa (51,2&nbsp;m³/s) ois da Moa (42,1&nbsp;m³/s), so doss se hydrografisch sogoa ois da Haptfluss vom Moasystem gejtn ko. An da Pegnitz liegt außadem de mid Obstond grässte Stod an am Moa-Zuafluss, Niamberg.

### Grafik vo de Quej- und Nemfliss mid iwa 40 Kilometa Leng

(je mid Quejfliss)

TimeAxis = orientation:horizontal format:xxxx
ImageSize = width:750 height:auto barincrement:25
PlotArea = left:10 right:10 top:10 bottom:40
AlignBars = justify
Colors =
  id:canvas         value:rgb(0.97,0.97,0.97)
BackgroundColors = canvas:canvas
Period = from:0 till:170
ScaleMajor = unit:year increment:30 start:0 gridcolor:blue
BarData=
  barset:Flusslänge
PlotData=
  width:18 fontsize:M textcolor:black color:skyblue shift:(20,-6) anchor:from
  barset:Flusslänge
 from:start till:162.1 text:Regnitz (162,1 km) 
 from:start till:135.0 text:Fränggische Saale (135,0 km) 
 from:start till:130.6 text:Tauba (130,6 km) 
 from:start till:89.7  text:Nidda (89,7 km)
 from:start till:86.0  text:Kinzig (86,0 km)
 from:start till:65.1  text:Itz (65,1 km)  
 from:start till:63.5  text:Wern (63,5 km) 
 from:start till:62.2  text:Gersprenz (62,2 km) 
 from:start till:55.1  text:Rouda Moa (55,1 km) 
 from:start till:53.9  text:Baunach (53,9 km) 
 from:start till:49.7  text:Mümling (49,7 km) 
 from:start till:47.7  text:Rodach (47,7 km) 
 from:start till:45.3  text:Weißa Moa (45,3 km)

TextData=
  fontsize:M pos:(10,20)
  text:km


## Beleg


## Im Netz

* Wossaständ boarischa Fliass
* Wasser- und Schifffahrtsdirektion Süd
* Moaradlweg